Alkuperänimityksen ja maantieteellisten merkintöjen suojasta annetun asetuksen (ETY) N:o 2081/92 6 artiklan 2 kohdassa tarkoitettu rekisteröintihakemuksen julkaiseminen

(2003/C 170/05)

Tämä julkaiseminen sisältää oikeuden vastustaa rekisteröintiä mainitun asetuksen 7 ja 12 d artiklassa tarkoitetulla tavalla. Väitteet hakemusta vastaan on tehtävä jäsenvaltion, WTO:n jäsenvaltion tai 12 artiklan 3 kohdan mukaista menettelyä noudattaen hyväksytyn kolmannen maan toimivaltaisen viranomaisen välityksellä kuuden kuukauden kuluessa julkaisemisesta. Julkaiseminen perustellaan seuraavilla tekijöillä ja erityisesti 4.6 kohdalla, joiden mukaan hakemus katsotaan perustelluksi asetuksessa (ETY) N:o 2081/92 tarkoitetulla tavalla.

NEUVOSTON ASETUS (ETY) N:o 2081/92

REKISTERÖINTIHAKEMUS: 5 ARTIKLA

SAN ( ) SMM (X)

Asiakirjan kansallinen numero: -

1. Jäsenvaltion toimivaltainen viranomainen Nimi: Ministère de l'agriculture et de la pêche - Direction des politiques économique et internationale - Bureau des signes de qualité et de l'agriculture biologique

Osoite: 3, rue Barbet-de-Jouy - F-75349 Paris 07 SP

Puhelin (33-1) 49 55 81 01, faksi (33-1) 49 55 57 85

2. Hakijaryhmittymä 2.1 Nimi: Association de promotion de l'agneau de pays (APAP)

2.2 Osoite: "Toutejoie" - F-86500 Montmorillon

Puhelin (33-5) 49 91 30 47, faksi (33-5) 49 84 09 36

2.3 Kokoonpano: tuottaja/jalostaja (X) muu ( )

3. Tuotelaji: Rooman sopimuksen liitteessä II olevan 38 artiklan 2 kohdassa tarkoitettu "Liha ja muut syötävät eläimenosat".

4. Eritelmä

(tiivistelmä 4 artiklan 2 kohdan edellytyksistä)

4.1 Nimi: Agneau du Poitou-Charentes

4.2 Kuvaus: Agneau du Poitou-Charentes on karitsa, joka on syntynyt ja kasvanut samalla tilalla alueella, jolle on ominaista perinteinen karjankasvatus, jossa karja viettää osan vuodesta ulkona. Karitsat teurastetaan valtuutetuissa teurastamoissa, jotka sijaitsevat samalla tuotantoalueella. Teurastettavat karitsat valitaan iän perusteella (niiden on oltava alle 10 kuukauden ikäisiä) ja niiden EURO-lihakkuusluokan perusteella. Niiden rasvaisuusluokan on oltava 2-3, niiden ruhon painon 14-22 kiloa, ja lisäksi valintaan vaikuttavat lihan vaalea väri sekä rasvan vaalea väri ja kiinteys.

4.3 Maantieteellinen alue: Agneau du Poitou-Charentes on karitsa, joka on syntynyt, kasvatettu ja teurastettu Poitou-Charentesin alueella (johon kuuluvat Charente, Charente-Maritime, Deux-Sèvres ja Vienne). Maantieteellinen alue ulottuu siis naapurikantoneihin, jotka sijaitsevat:

- Haute-Viennessä: St Mathieu, Rochechouart, St Junien, Mézière/Issoire, Le Dorat, St Sulpice les Feuilles.

- Dordognessa: Nontron, Bussière-Badil, Mareuil, Verteillac, Ribérac, St Aulaye.

- Vendéessa: Chaillé les Marais, Maillezais, St Hilaire des Loges, La Chataigneraie, Pouzauges, Les Herbiers, Mortagne/Sèvre.

- Maine et Loiressa: Cholet, Vihiers, Montreuil-Bellay, Saumur.

- Indre et Loiressa: Chinon, Richelieu, Ste Maure de Touraine, Descartes, le Grand Pressigny, Preuilly/Claise.

- Indressa: Tournon St Martin, Le Blanc, Belâbre, St Benoît du Sault.

4.4 Alkuperätodisteet: Karitsat syntyvät, ne kasvatetaan ja ne teurastetaan samalla maantieteellisellä alueella. Ne yksilöidään viimeistään kolme päivää syntymän jälkeen tunnusnumerolla (kasvatusnumero, joka sisältää departementtikoodin, yleisen koodin ja karitsan syntymänumeron). Tämä tunnusnumero seuraa karitsaa sen ruhon myyntiin saakka teurastamon laatiman punnitustodistuksen ansiosta, jossa mainitaan karitsan numero ja kasvatusnumero sekä varmennettavia karitsoja tarkoittava koodi (sisäisiä menettelyjä noudattaen). Toinen tunniste (Agneau du Poitou-Charentes -leimamerkki) kiinnitetään varmennetun karitsan koipeen. Punnitustodistuksen ja leimamerkin ansiosta voidaan yksilöidä Agneau du Poitou-Charentes -karitsat. Jos ruho paloitellaan, leikkuuerälle annetaan yksilöllinen numero.

4.5 Tuotantomenetelmä: - Tuotanto-olosuhteet: Agneau du Poitou-Charentesin liha tuotetaan muutamista ruohoa syövistä liharoduista, jotka valitaan niiden lihan hyvän laadun perusteella. Agneau du Poitou-Charentes on tietyllä maantieteellisellä alueella syntynyt ja osan vuodesta ulkona kasvatettu karitsa, jota on ruokittu sen emän maidolla vähintään 60 päivää ja jota tämän jälkeen on ruokittu ruoholla sen mukaan, miten eri vuodenaikoina on saatavilla ruohoa. Elävien karitsojen säännöllisellä lajittelulla voidaan parantaa ruhon laatua.

- Jalostusolosuhteet: Karitsojen kuljetuksiin tarvittava aika on lyhyt, koska teurastamot sijaitsevat tuotantoalueella. Teurastuksen ja kuivatuksen jälkeen parhaat ruhot valitaan käsin tunnustellen ja silmämääräisesti koipien, satulan, selän ja lapojen perusteella. Teurastusta koskevat tiedot toimitetaan kasvattajille, jotta valintamenetelmä ja toimintatapa voidaan validoida.

4.6 Yhteys maantieteelliseen alkuperään: - Maine: Agneau du Poitou-Charentesia arvostetaan sen lihan ja luiden laadun sekä muhkeiden koipien ja vantteran olemuksen tähden. Ensimmäiset kirjalliset maininnat rodusta ovat keskiajalta, mutta vasta 1700-luvulla lampaiden kasvatuksen merkitys kasvoi, kun soita raivattiin ja kuivattiin. Lampaanlihasta tuli tärkeä tuote, ja siitä lähtien lampaista on pyritty tuottamaan hienon villan lisäksi myös laadukasta lihaa.

Poitou-Charentesin teurastajat, jotka ovat tottuneet työstämään hyvärakenteisia ruhoja, ovat vuosien saatossa olleet mukana saattamassa markkinoille tämäntyyppisiä ruhoja ainoana tavoitteenaan vahvistaa Agneau du Poitou-Charentesin vuosisataista mainetta. Nämä erittäin lihakkaat ja muhkeakoipiset karitsat toimitettiin myytäväksi komissiokaupalla Halles Centralesiin (Pariisin 1. arrondissementti) ja Villetteen, jotka olivat vaativia mutta erittäin tuottavia markkinoita. Agneaux du Poitou-Charentesia arvostetaan sen lihan hyvän laadun (hyvä rakenne), sen luiden laadun sekä sen maukkaan ja hienon lihan ansiosta, ja rotu onkin saavuttanut merkittävän maineen, mistä ovat osoituksena lehtiartikkelit ja konsulttitutkimukset.

Tammikuussa 1988 tehdyn ja 152 ranskalaisen lihanjakelijan otokseen perustuvan kansallisen tutkimuksen mukaan Agneau du Poitou-Charentesin välitön tunnettuus suurten ja keskisuurten kauppaketjujen lihamestarien parissa oli 14 prosenttia ja avustettu tunnettuus 80 prosenttia, ja pienissä lihakaupoissa vastaavat luvut olivat 12 prosenttia ja 74 prosenttia.

- Erityinen tuntomerkki: Agneau du Poitou-Charentesilla on muhkeat koivet ja se on rakenteeltaan vanttera. Tällaisen karitsan tuottamiseksi kasvattajan on risteytettävä erilaisia rotuja, jotka ovat tunnettuja lihakkuudestaan. Samalta alueelta kotoisin oleva Charmoise oli ensimmäinen vanttera ja lihakas karitsarotu. Maatiaisena se sopeutui hyvin tuotantotapoihin, joissa eläimet viettävät osan vuodesta ulkona ja joissa hyödynnetään rehupohjaista ravintoa (ruohoa ja säilörehua) sekä tilalta korjattua viljaa.

Koska alkuperäinen karjakanta ei kuitenkaan ollut kovin tuottoisa, siitä jalostettiin tuottoisampia mutta yhtä hyvärakenteisia rotuja, joista voidaan mainita Ile de France, Mouton Charollais, Mouton Vendéen, Rouge de l'Ouest, Suffolk ja Texel. Charmoise mainitaan yhä eritelmässä, koska se on pienikokoinen, jolloin sen kanssa risteytettävien naaraiden ensikaritsointi sujuu helpommin, ja koska sen jälkeläisistä tulee ulkona hyvin viihtyvinä ja ruohoa pitkälle syksyyn syövinä erityisen lihakkaita.

Agneau du Poitou-Charentesin kasvattaja tekee valinnan siitä, mitä edellä mainittuja rotuja hän risteyttää, maantieteellisten ja säätieteellisten olosuhteiden perusteella, mutta kaikissa tapauksissa kasvattaja pyrkii saamaan muhkeakoipisen ja vantteran karitsan. Tässä valintatyössä häntä auttavat tuottajajärjestöt teknisillä toimilla sekä teurastajat, jotka osallistuvat aktiivisesti siitoseläinten valintaan pyrkien aina löytämään yksilön, jossa yhdistyvät lihakkuus ja sopiva luusto, jotta ruhon lihassyyt olisivat hienoja ja jotta ruhosta saataisiin mahdollisimman paljon mureita osia.

4.7 Valvontaelin Nimi: QUALISUD

Osoite: 2, rue des Remparts - F-40000 Mont de Marsan

Puhelin (33-5) 58 06 15 21, faksi (33-5) 58 75 13 36

4.8 Merkintä Tuotteen nimitys: "Agneau du Poitou-Charentes"

Maantieteellinen maininta: "Nés, élevés et abattus en Poitou-Charentes" (Poitou-Charentesissa syntyneet, kasvatetut ja teurastetut karitsat)

4.9 Kansalliset vaatimukset: -

EY-numero: FR/00177/00.12.21.

Täydellisen asiakirjan vastaanottopäivä: 16.5.2003.